Svendborg-Faaborg Banen

Svendborg-Faaborg Banen (SFB) var en jernbane mellem Svendborg og Faaborg på Sydfyn (1916-54). Den blev anlagt som privatbane og blev forpagtet af Sydfyenske Jernbaner (SFJ), som 1. april 1949 blev overtaget af DSB – så SFB endte med at være statsbane.

Historie 
Banen var med i den store jernbanelov fra 1908. Faaborg-Svendborg Jernbaneselskab fik koncession på driften 15. juni 1914, hvorefter banen blev projekteret af SFJs baneingeniør Johannes Stensballe. Banen blev fra starten drevet af SFJ. I kontrakten med SFJ var det anført, at der ikke måtte være mindre end fire daglige persontog i hver retning, samt at banens rullende materiel også måtte anvendes på andre strækninger under SFJ.

Kun strækningen Svendborg-Katterød blev nyanlagt. Mellem Katterød og Faaborg brugte SFB Nyborg-Ringe-Faaborg Banens eksisterende spor. Der blev eksproprieret til dobbeltspor på denne strækning og banehegnet blev flyttet, men det andet spor blev aldrig anlagt. I Katterød havde der kun været et ledvogterhus med billetsalg, men der blev bygget en ny forgreningsstation.

Strækningsdata 
 Åbnet: 25. november 1916
 Længde: Svendborg-Katterød 22,1 km, Katterød-Faaborg 4,3 km, i alt 26,4 km
 Sporvidde: 1.435 mm
 Skinnevægt: 22,37 kg/m
 Ballast: Grus (Katterød-Faaborg sten)
 Maks. hastighed: 45 km/t
 Nedlagt 22. maj 1954

Standsningssteder 
Alle 5 mellemstationer havde læssespor med omløb, siderampe og stikspor til enderampe. Alle 3 trinbrætter havde venteskur af træ med søjler.
 Svendborg station (Svg) i km 0,0 – forbindelse med Svendborgbanen til Odense og Svendborg-Nyborg Banen.
 Skovsbo trinbræt (So) i km 4,0.
 Egense station (Eg) i km 6,3 med krydsningsspor, svinefold og privat varehus.
 Ollerup station (Ops) i km 9,1 med krydsningsspor, svinefold og privat varehus.
 Åkilde trinbræt (Ak) i km 11,2 med krydsningsspor.
 Vester Skerninge station (VK) i km 12,4 med krydsningsspor og svinefold.
 Ulbølle station (Ul) i km 14,1 med svinefold og privat varehus.
 Vester Åby station (Vy) i km 17,7 med krydsningsspor. Fra 1917 sidespor til A/S Jens Nielsens Maskinfabrik, senere "Damas".
 Nakkebølle trinbræt (Nk) i km 19,5 med krydsningsspor.
 Katterød station (Kts) i km 22,1 – forbindelse med Nyborg-Ringe-Faaborg Banen.
 Faaborg Banegård (Få) i km 26,4 – forbindelse med Odense-Nørre Broby-Faaborg Jernbane.

Bevarede stationsbygninger 
Alle 5 stationsbygninger er bevaret. Katterød og Faaborg, se Nyborg-Ringe-Faaborg Banen.

Strækninger hvor banetracéet er bevaret 
3 km af tracéet er bevaret og tilgængeligt, heraf halvdelen lige vest for Svendborg, hvor Øhavsstien følger tracéet på 1½ km.

Eksterne kilder/henvisninger 

 Lars Viinholt-Nielsen: Svendborg-Fåborg Banen. SFJ-bøger 1995, 
 Niels Jensen: Danske jernbaner 1847-1972. J.Fr. Clausens Forlag 1972 , s. 180 & 182
 EVP (Erik V. Pedersen): Svendborg – Faaborg banen
 fynhistorie.dk: Driftsbestyrer Johannes Stensballe fortæller banens historie 
 Syd Fyenske Veteranjernbane: Fynske jernbaner, SFB – med bevaret materiel, flere kilder og togplan 1953-54
 Niels Jensen: Fynske jernbaner s 97-101

Se også 
 Vandring og cykling på nedlagte jernbaner i Danmark#Svendborg-Faaborg
 Danske jernbaner

Nedlagte jernbanestrækninger i Danmark